La Llagosta

La Llagosta Kataluniako udalerria da, Bartzelonako probintzian dagoena. Vallès Oriental eskualdeko hegoaldean dago, eta 13.480 biztanle zituen 2019an. 

3 km2-ko azalera eta 45 metroko garaiera ditu. Ondorengo udalerriak ditu mugakide: Mollet del Vallès iparraldean, Montcada i Reixac hegoaldean, Sant Fost de Campsentelles ekialdean eta Santa Perpètua de Mogoda mendebaldean. Herrigunetik Besòs ibaia igarotzen da, Sant Fost de Campsentelles udalerriarekin muga egiten duena.

La Llagosta udalerri industriala da, Bartzelonako hiriaren bigarren gerriko industrialean dagoena. Garai batean nekazaritza nagusi zen, baina gaur egun, ia guztiz desagertuta dago. Kataluniako komunikabide garrantzitsuenetariko batean dago, Bartzelonako probintzia Frantziarekin lotzen duena; bide honen osagai dira C-17 errepidea, C-33 autopista eta Frantzia-Vic trenbidea. La Llagostako tren geltokia Rodalies aldiri-zerbitzuko R2 lineak zerbitzatzen du.

Demografia

Erreferentziak

Ikus, gainera 
 Bartzelonako udalerrien zerrenda

Kanpo estekak 

  La Llagostako udalaren webgunea.

Vallès Orientaleko udalerriak
Bartzelonako udalerriak